open-index/open-wikipedia-markdown huggingface dataset:
Асьцёр (рака)

**Асьцёр** — рака ў Смаленскай вобласьці Расеі, Клімавіцкім і Крычаўскім раёнах Магілёўскай вобласьці Беларусі, левы прыток ракі Сожу (басэйн Дняпра). Даўжыня 274 км. Плошча вадазбору 3370 км². Выдатак вады ў вусьці 21,6 м³/с. Сярэдні нахіл воднай паверхні 0,31‰.

Асноўныя прытокі — Сасноўка, Прудовая (левы). На рацэ знаходзіцца места Рослаў.

Пачынаецца на схілах Смаленскага ўзвышша ў Рослаўскім раёне Смаленскай вобласьці, вусьце за 2 км на ўсход ад вёскі Бель 1-я Крычаўскага раёну. У Беларусі цячэ Аршанска-Магілёўскай раўнінай (даўжыня каля 50 км).

Даліна ў вярхоўі невыразная, ніжэй трапэцападобная, шырыня 1,5—2 км. Схілы спадзістыя, радзей умерана стромкія, вышыня 10—25 м. Абалона двухбаковая, шырыня 0,2—0,3 км, у ніжняй плыні 0,3—0,5 км. У разводзьдзе затапляецца ў сярэдняй і ніжняй плыні на глыбіню 1—2,5 м тэрмінам да 8—12 дзён. Рэчышча зьвілістае, шырыня ракі ў межань на тэрыторыі Беларусі 20—30 м. Берагі стромкія, месцамі абрывістыя.

## Крыніцы

## Літаратура
*  С. 45—46
* Природа Белоруссии: Попул. энцикл. / БелСЭ; Редкол.: И. П. Шамякин (гл. ред.) и др. — Мн.: БелСЭ, 1986. — 599 с., 40 л. ил.
* Ресурсы поверхностных вод СССР. Описание рек и озёр и расчёты основных характеристик их режима. Т. 5. Белоруссия и Верхнее Поднепровье. Ч. 1—2. — Л., 1971

## Вонкавыя спасылкі

Катэгорыя:Басэйн Дняпра
Катэгорыя:Рэкі Клімавіцкага раёну
Катэгорыя:Рэкі Крычаўскага раёну
Катэгорыя:Рэкі Расеі
Астраўлянка

Назву **Астраўлянка** маюць наступныя рэкі:

*Астраўлянка (басэйн Нёмана)
*Астраўлянка (басэйн Дняпра)
Астраўлянка (басэйн Нёмана)

**Астраўля́нка** — рака ў Лідзкім раёне Гарадзенскай вобласьці, правы прыток ракі Лідзеі (басэйн Нёману). Даўжыня 8 км.

Пачынаецца каля вёскі Горні, упадае ў Лідзею на паўднёвым усходзе ад вёскі Шайбакі. На ўсім працягу мае каналізаванае рэчышча.

## Крыніцы

## Літаратура
*  С. 44

Катэгорыя:Басэйн Нёману
Катэгорыя:Рэкі Лідзкага раёну
Астрынка

**Астры́нка** — рака ў Беларусі, левы прыток ракі Котры (басэйн Нёмана). Цячэ ў Шчучынскім раёне Гарадзенскай вобласьці. Даўжыня 17 км. Плошча вадазбору 87 км². Сярэдні нахіл воднай паверхні 2,5‰.

На рацэ стаіць мястэчка Астрына.

Пачынаецца за 1 км на паўднёвы захад ад вёскі Лейкаў, упадае ў Котру на паўднёвы ўсход ад возера Корава. На працягу 4 км каналізаваная (ад вытоку да вёскі Кульбачына). Каля вёскі Кульбачына сажалка.

## Крыніцы

## Літаратура
* 

Катэгорыя:Басэйн Нёману
Катэгорыя:Рэкі Шчучынскага раёну
Мода

**Мо́да** — у штодзённым уяўленьні азначае непрацяглае панаваньне асобнага густу ў якой-небудзь галіне жыцьця ці культуры. Мода мае падобнае значэньне са стылем, аднак не зьяўляецца яго сынонімам. Моднымі могуць быць адзеньне, выгляд, музыка, сьветапогляд і г. д., якія папулярная ў пэўны час у пэўным асяродзьдзі. Важным атрыбутам моды зьяўляецца прытрымліваньне новаму і прадстаўленьне яго як каштоўнасьці. Прынцып навізны і моднасьці залежыць ня столькі ад аб’ектыўнага часу стварэньня прадмета, колькі — ад моманту ягонага ўваходжаньня ў сыстэму абраных каштоўнасьцяў і праслаўленьня, прызнаньня ў грамадзтве. Модныя элемэнты адзеньня, як правіла, маюць прамыя аналягі ў мінулым. Губляючы навізну, у вачох навакольных людзей прадмет становіцца старамодным. Часьцей за ўсё слова «мода» адносіцца да адзеньня.

Мода ў адзеньні — гэта зьмена формаў і ўзораў адзеньня, якая адбываецца на працягу адносна кароткіх інтэрвалаў часу. Словазлучэньне «*адзеты па модзе*» пачало ўжывацца з XVII стагодзьдзя, калі француская прыдворная мода стала ўзорам для ўсіх эўрапейскіх краінаў. Сучасная мода зьвязана з прынцыпам сэзону. Як правіла, вызначаюць два асноўных сэзонных вэктары: вясна—лета і восень—зіма. Мяркуецца, што мода папярэдніх эпох зьмянялася павольней і магла заставацца нязьменнай на працягу тысячагодзьдзяў. Старажытны Эгіпет зьяўляецца прыкладам нязьменных канонаў на працягу тысячагодзьдзяў, аднак гэтае меркаваньне неаднаразова абвяргалася крытыцы. Уяўленьні пра нязьменны характар гістарычнага касьцюма могуць быць зьвязаныя як з абмежаваным наборам крыніцаў, гэтак і зь недастаткова выразным разуменьнем прынцыпу разьвіцьця гістарычнай і традыцыйнай моды.

Часта слова «мода» ўжываецца ў нэгатыўным сэнсе, для абазначэньня дрэннага густу ці рэчызму.

Некалькі гарадоў лічацца глябальнымі цэнтрамі моды, тут праводзяцца тыдні моды, на якіх дызайнэры прадстаўляюць іх новыя калекцыі адзеньня. Да гэтых гарадоў адносяцца: Парыж, Мілян, Нью-Ёрк і Лёндан. Менш вядомымі цэнтрамі моды лічацца: Лос-Анджэлес, Бэрлін, Токіё, Рым, Маямі, Ганконг, Сан-Паўлу, Сыднэй, Барсэлёна, Амстэрдам, Мадрыд, Манрэаль, Мумбаі, Вена, Оклэнд, Масква, Нью-Дэлі, Сан-Хуан, Дубай і Далас.

## Глядзіце таксама
* Мэтрасэксуал
* Япі
* Zara

## Крыніцы

## Вонкавыя спасылкі

* Мода на Curlie
* Business of Fashion. Чаксопіс пра моду


Катэгорыя:Вікіпэдыя:Істотныя артыкулы
Астраўлянка (басэйн Дняпра)

**Астраўля́нка**, **Астраўлянскі канал** — рака ў Докшыцкім раёне Віцебскай вобласьці, левы прыток ракі Бярэзіны (басэйн Дняпра). Даўжыня 9 км.

Пачынаецца за 2 км на захад ад вёскі Пасекі, вусьце за 2 км на поўнач ад вёскі Наддаткі. На ўсім працягу мае каналізаванае рэчышча.

## Крыніцы

## Літаратура
*  С. 44

Катэгорыя:Басэйн Дняпра
Катэгорыя:Рэкі Докшыцкага раёну
Катэгорыя:Басэйн Бярэзіны
Астроўна (рака)

**Астро́ўна** — рака ў Наваградзкім і Лідзкім раёнах Гарадзенскай вобласьці, левы прыток Нёману. Даўжыня 8 км. Пачынаецца за 2,5 км на ўсход ад вёскі Астроўна Наваградзкага раёну, працякае па лясістай мясцовасьці, упадае ў Нёман на ўсходзе ад вёскі Ганцавічы Лідзкага раёну. Ад вусьця на працягу 2,5 км каналізаваная.

## Літаратура
* Блакітны скарб Беларусі: Рэкі, азеры, вадасховішчы / Маст.: Ю. А. Тарэеў, У. І. Цярэнцьеў — Мн.: БелЭн, 2007. — 480 с.
*  С. 45

Катэгорыя:Прытокі Нёману
Катэгорыя:Рэкі Наваградзкага раёну
Катэгорыя:Рэкі Лідзкага раёну
Еўзэль Гінцбург

thumb|right|225px|Еўзэль Ґінцбурґ
**Еўзэль Габрыэлевіч Ґінцбурґ**  (**Восіп Гаўрылавіч Ґінцбурґ**) (1812, Віцебск–12 студзеня 1878, Парыж) — расейскі філянтроп, фінансіст, барон. Заснавальнік баронскага роду Ґінцбурґаў.

## Біяграфія
Сын рабіна. Атрымаў традыцыйнае жыдоўскае выхаваньне. Займаўся віннымі водкупамі ў Бесарабскай, Кіеўскай і Валынскай губернях. Падчас Крымскае вайны трымаў вінны водкуп у абложаным Севастопалі. У 1859 заснаваў у Санкт-Пецярбургу адзін з найбуйных у Расеі банкаў, які занёс значны фундуш у разьвіцьцё крэдытнага фінансаваньня ў Расеі. Субсыдаваў будаўніцтва чыгунак, здабычу золата на Ўрале, Алтаі і ў Забайкальлі. 

На ягоную ініцыятыву царскі ўрад дазволіў пабудаваць першую сынагогу ў Пецярбургу (Вялікую Харальную Сынагогу), жыдоўскую абшчыну якога ён узначальваў. У 1863 заснаваў Таварыства для распаўсюджваньня асьветы паміж жыдаміі ў Расеі і амаль цалкам яго субсыдаваў.

У 2 жніўня 1874, усьлед за сваім сынам Гарацыем, атрымаў ад вялікага герцага Гесэн-Дармштацкага баронскі тытул; 19 красавіка 1875 Аляксандар II дазволіў карыстаньне гэтым тытулам у Расеі.

## Вонкавыя спасылкі
* Артыкул у Энцыклапедыі ''Брытаніка''
* Кіеўскія Ротшыльды (старонкі гісторыі)

Катэгорыя:Нарадзіліся ў 1812 годзе
Катэгорыя:Нарадзіліся ў Віцебску
Катэгорыя:Памерлі 12 студзеня
Катэгорыя:Памерлі ў 1878 годзе
Катэгорыя:Памерлі ў Парыжы
Катэгорыя:Расейскія банкіры
Еўзэль
Катэгорыя:Габрэйскія філянтропы
Сярэдняя пушча

**Сярэдняя пушча** — лясны масіў у Дрысенскім раёне Віцебскай вобласьці.

## У сеціве
*Прыдзьвіньне. Прырода

Катэгорыя:Пушчы Беларусі
Міс Беларусь

**Міс Белару́сь** — нацыянальны конкурс прыгажосьці. Праводзіцца ў Беларусі пачынальна з 1998 раз на два гады.

Фіналісткі прымаюць удзел у конкурсе Міс Эўропа, пераможца — у конкурсе Міс Сьвету.

## Пераможцы

## Прадстаўніцы Беларусі на конкурсе Міс Эўропа

## Прадстаўніцы Беларусі на конкурсе Міс Сьвету

## Вонкавыя спасылкі
* Правілы правядзеньня Нацыянальнага конкурсу прыгажосьці
* Афіцыйная старонка праекту «Міс Беларусь» на ont.by


Катэгорыя:Зьявіліся ў 1998 годзе
Белякова

**Беляко́ва** — жаночая форма расейскага прозьвішча «Белякоў».

### Вядомыя носьбіты
* Рыма Белякова — акторка, тэатральны пэдагог, рэжысэр
* Яўгенія Белякова — лекар

## Глядзіце таксама
* Белевічы
* Беляі
* Белякі
* Белякоў
* Белякоўшчына
* Белянок
* Бяляеўка
* Бялякі
* Бялянішкі
* Бялянкава
* Бялянкі
* Бяляны
* Бяляўшчына
Белякоў

**Беляко́ў** — прозьвішча.

## Носьбіты
* Аляксандар Васільевіч Белякоў (1897—1982) — савецкі лётчык, Герой Савецкага Саюзу
* Аляксандар Сямёнавіч Белякоў (нар. 1945) — расейскі палітычны дзеяч, у 1991—1996 — губэрнатар Ленінградзкай вобласьці
* Аляксей Белякоў (1897 — ?) — дыплямат
* Віктар Белякоў (1923—1986) — савецкі навуковец у вобласьці газадынамікі
* Ягор Белякоў (1834 — ?) — расейскі мастак, пазбаўлены рук
* Іван Іванавіч Белякоў (1897—1967) — савецкі кінаапэратар
* Іван Якаўлевіч Белякоў (1922—1981) — савецкі лётчык, Герой Савецкага Саюзу
* Мікалай Белякоў (1861 — ?) — чалец Дзяржсавету
* Расьціслаў Белякоў (1919—2014) — савецкі і расейскі авіяканструктар

## Падвойныя назвы
* Белякоў Хутар

## Глядзіце таксама
* Белевічы
* Беляі
* Белякі
* Белякова
* Белякоўшчына
* Белянок
* Бяляеўка
* Бялякі
* Бялянішкі
* Бялянкава
* Бялянкі
* Бяляны
* Бяляўшчына
Грава

**Гра́ва**, **Гра́ўка**, **канал Гра́ўка** — рака ў Асіпавіцкім раёне Магілёўскай вобласьці, у басэйне ракі Дняпра. Даўжыня 17 км. Плошча вадазбору 92 км². Сярэдні нахіл воднай паверхні 1 ‰. Пачынаецца на паўночным усходзе ад вёскі Пагарэлае, упадае ў Асіпавіцкае вадасховішча. Цячэ ў межах Цэнтральнабярэзінскай раўніны, пад лесам 47 % тэрыторыі.

## Літаратура
*  С. 133—134
*  С. 115

Катэгорыя:Басэйн Дняпра
Катэгорыя:Рэкі Асіпавіцкага раёну
Млынка

**Млы́нка**, **канал Граўка** — рака ў Асіпавіцкім раёне Магілёўскай вобласьці, правы прыток ракі Сіняй (басэйн Дняпра). Даўжыня 18 км. Плошча вадазбору 144 км². Сярэдні нахіл воднай паверхні 0,6 ‰. Пачынаецца на поўдні ад працоўнага пасёлку Татарка. На ўсім працягу каналізаваная. Цячэ ў межах Цэнтральнабярэзінскай раўніны, пад лесам 49 % тэрыторыі.

## Літаратура
*  С. 248
*  С. 395

Катэгорыя:Басэйн Дняпра
Катэгорыя:Рэкі Асіпавіцкага раёну
Сар’янская пушча

**Сар'янская пушча** — лясны масіў у Дрысенскім раёне Віцебскай вобласьці, у басэйне ракі Сар'янка.

## У сеціве
*Прыдзьвіньне. Прырода

Катэгорыя:Пушчы Беларусі
Сноўка

**Сно́ўка** — рака ў Беларусі, правы прыток ракі Даколькі (басэйн Дняпра). Цячэ ў Старадароскім раёне Менскай вобласьці і Глускім раёне Магілёўскай вобласьці.

Пачынаецца ў Старадароскім раёне, упадае ў Дакольку на мяжы з Глускім раёнам, за 0,7 км на захад ад вёскі Слабодкі.

## Крыніцы

## Літаратура
* 
* 

Катэгорыя:Басэйн Прыпяці
Катэгорыя:Рэкі Старадароскага раёну
Катэгорыя:Рэкі Глускага раёну
Трасьцянка (рака)

**Трасьця́нка** — рака ў Бабруйскім і Глускім раёнах Магілёўскай вобласьці, правы прыток ракі Лісы (басэйн Дняпра). Даўжыня 5 км. Выток у Бабруйскім раёне, вусьце за 3 км на поўнач ад вёскі Сьцяпанаўкі.

## Літаратура
*  С. 81

Катэгорыя:Басэйн Прыпяці
Катэгорыя:Рэкі Бабруйскага раёну
Катэгорыя:Рэкі Глускага раёну
Катэгорыя:Басэйн Пцічы
Марыя Тарасевіч

**Мары́я Тарасе́віч** — беларуская фотамадэль, джазавая сьпявачка, тэлевядучая.

## Біяграфія
Нарадзілася 28 жніўня ў горадзе Менску. Скончыла менскую школу з музычным ухілам па клясе скрыпкі і фартэпіяна, Вышэйшую музычную вучэльню імя Гнесіных (эстраднае аддзяленьне па клясе вакалу). З 1993 працавала ў МКС Біг Бэнд пад кіраваньнем Анатоля Крола. У 1994 удзельнічала ў міжнародным джазавым фэсьце Монтрэ’94 (Швайцарыя), музычным фэсьце ў Парыжы, зьнялася ў дакумэнтальна-мастацкім фільме «Вандраваньне ў стылі джаз». У 1995 працавала ў гурце «Эдэм».

У 1996 годзе стала першай «Дзяўчынай году» («Playmate году») расейскага Playboy. У 1998—2000 супрацоўнічала зь мілянскай агенцыяй First — Франка Баталія. Як мадэль рэклямавала калекцыі Жана-Поля Гацье, Givanchy, Paco Rabanne, Chanel, Armani. А гэтак жа стала тварам лініі жаночага адзеньня Bussato.

З 2000 пачынае актыўна супрацоўнічаць з саксафаністам Ігарам Бутманам. Увосень 2002 году пачала працаваць на канале REN-TV. Яна стала аўтарам і вядучай новага ток-шоў пад назовам «Апошні халасьцяк». Ад сакавіку 2005 году на тэлеканале «Домашний» вяла праграму для бацькоў «Дзіцячая». Ад жніўня 2007 ёсьць прадусаркай і арганізатаркай свайго новага праекту: «Джазавыя вечары з Марыяй Тарасевіч».

## Дыскаграфія

### Альбомы
* *[[Черный шелк]]* () (1997, EXTRAPHONE)
* *[[Ты]]* (2003)
* *[[Moondance]]* (2007)

### Складанкі
* *[[В джазе только девушки]]* () (1996)
* *[[Будзьма! Тузін. Перазагрузка-2]]* (2011), трэк «Сонейка»

## Крыніцы

## Вонкавыя спасылкі
* Афіцыйны сайт

Катэгорыя:Нарадзіліся 28 жніўня
Катэгорыя:Нарадзіліся ў Менску
Катэгорыя:Беларускія фотамадэлі
Катэгорыя:Беларускія сьпявачкі
Катэгорыя:Расейскія сьпевакі і сьпявачкі
Тарасевіч

**Тарасе́віч** (**Tarasievič**) — беларускае прозьвішча, утворанае ад імя Тарас з дапамогай суфіксу -евіч.

## Вядомыя носьбіты
* Аляксандар Тарасевіч (?-каля 1730?) — беларускі гравэр, брат Лявонція Тарасевіча;
* Аляксандар Кіпрыянавіч Тарасевіч (1815—1882) — расейскі генэрал;
* Лявон Тарасевіч (нарадзіўся ў 1957) — беларускі мастак у Польшчы;
* Лявонцій Тарасевіч (1650?-1710?) — беларускі гравэр;
* Марыя Тарасевіч — беларуская фотамадэль, сьпявачка;
* Стафан Тарасевіч (1895-?) — беларускі артыст;
* Уладзімер Тарасевіч (1921—1986) — каталіцкі сьвятар-бэнэдыктынец, біскуп, рэлігійны й культурна-грамадзкі дзяяч беларускага замежжа, пляменьнік Янкі;
* Юзэфа Тарасевіч (1927—2007) — дзяячка беларускае грэка-каталіцкае царквы ў ЗША, сястра япіскапа Ўладзімера Тарасевіча;
* Янка Тарасевіч (1892—1978) — каталіцкі сьвятар усходняга абраду, манах-бэнэдыктынец, рэлігійны й культурна-грамадзкі дзяяч беларускага замежжа;

## Глядзіце таксама
* Таразевіч
* Тарашкевіч

Катэгорыя:Беларускія прозьвішчы
Цюрынка

**Цю́рынка**, **канал Цюрынка** — рака ў Глускім раёне Магілёўскай вобласьці, правы прыток ракі Даколькі (басэйн Дняпра). Даўжыня 5,6 км. Выток 1 км на паўночны захад ад вёскі Вайцюхова, вусьце каля вёскі Клетнае. Рэчышча каналізаванае.

## Літаратура
*  С. 388
*  С. 81

Катэгорыя:Басэйн Прыпяці
Катэгорыя:Рэкі Глускага раёну
Вольга Антропава

**Во́льга Антро́пава** ( ў 1983, Полацак) — пераможца конкурсу прыгажосьці Міс Беларусь-2004. Таксама заняла першае месца ў конкурсе Топ-мадэль Інтэрнэшнл-2005. 

Вялікую частку часу праводзіць у замежных паездках, шмат здымаецца ў рэкляме, нядаўна стала гераіняй кліпа з удзелам папулярнага турэцкага выканаўца. Яна працавала па кантракце ў мадэльным агенцтве ў Стамбуле. 

У цяперашні час Вольга склала кантракт зь вельмі вядомым заходнім агенцтвам і працуе ў Маямі. 

## Вонкавыя спасылкі
* Інтэрв'ю з Вольгай 

Катэгорыя:Нарадзіліся ў 1983 годзе
Катэгорыя:Нарадзіліся ў Полацку
Катэгорыя:Пераможцы конкурсу Міс Беларусь
Катэгорыя:Беларускія фотамадэлі
Горацка-Амсьціслаўская раўніна

**Горацка-Амсьціслаўская ўзвышаная раўніна** — раўніна ў Магілёўскай вобласьці Беларусі. Найбольшы пункт 239 м.

Займае найбольш высокую частку Аршанска-Магілёўскай раўніны. Абмяжоўваецца далінай ракі Сож на поўдні і вярхоўямі ракі Проні на захадзе.

Аснову тэктанічнай будовы складае Аршанская западзіна, запоўненая магутнымі адкладамі дэвонскіх і мелавых глінаў і вапнякоў. Характэрная асаблівасьць раўніны — магутныя адклады лёсападобных карбанатных суглінкаў і супяскоў таўшчынёй да 5—10 м, якія займаюць водападзелы рэчак і ствараюць плоскахвалістую плятопадобную паверхню раўніны з суфазіёзнымі ярамі і лагчынамі глыбінёй да 20—30 м. На дне некаторых зь іх цякуць сталыя ручаі. Часта трапляюцца сподкападобныя паніжэньні дыямэтрам да 50 м і глыбінёй 1—1,5 м.

Глебы ўрадлівыя дзярновыя, дзярнова-падзолістыя і сугліністыя з наяўнасьцю гумусу ў ворным слоі да 2,5%. Частка глебаў моцна эрадаваныя. Пад ворывам 60%, прыроднай расьліннасьцю — 10% тэрыторыі.

## Літаратура
*  — С. 108
* Скороходов М. И. География Горецкого района. — Горки, 1995. — С. 11—12

Катэгорыя:Раўніны Беларусі
Кацярына Ліцьвінава

**Кацяры́на Ліцьві́нава** ( ў 1984, Магілёў) — пераможца конкурсу прыгажосьці Міс Беларусь-2006. Раней Кацярына ўжо ўдзельнічала ў конкурсе Міс Беларусь-2004 і выйшла ў фінал, аднак тады яна не ўвайшла ў пяцёрку прызэраў.

У наступстве пераехала з Магілёва ў Менск, стала камэрцыйным дырэктарам мадэльнага агенцтва.

У цяперашні час зьяўляецца студэнткай эканамічнага факультэта Беларуска-Расейскага ўнівэрсытэту, да гэтага вычылася ў недзяржаўным фінансава-эканамічным інстытуце, які праз 3 гады зачынілі, што вымусіла яе перайсьці ў БРУ. Мае брата-блізьнюка Максіма.

## Вонкавыя спасылкі
* Ліцьвінава ў кароне
* Фатаграфіі

Катэгорыя:Нарадзіліся ў 1984 годзе
Катэгорыя:Нарадзіліся ў Магілёве
Катэгорыя:Удзельніцы конкурсу Міс Беларусь
Катэгорыя:Пераможцы конкурсу Міс Беларусь
Міс Беларусь-2004

Фінал конкурсу «Міс Беларусь» у 2004 годзе праходзіў у Палацы Рэспублікі.

## Пераможцы
Пераможцай конкурсу і ўладальніцай тытулу «Міс Беларусь-2004» стала Вольга Антропава з Полацку.

* «I Віцэ-Міс Беларусі-2004» — Вольга Герасімавіч, Берасьце
* «II Віцэ-Міс Беларусь-2004» — Вольга Курышка, Менск
* «Міс фота-2004» — Алена Аладка, Менск
* «Міс зачараваньне-2004» — Ірына Кучко, Віцебская вобласьць

## Галоўны прыз
Галоўным прызам зьяўляецца карона, вырабленая з выкарыстаньнем 100 грамаў белага золату 585-й пробы і каля паўтысячы каштоўных і напаўкаштоўных камянёў. Акрамя таго Міс Беларусь атрымала грашовы прыз $5000 і права прадстаўляць краіну на міжнародных конкурсах прыгажосьці, у тым ліку на конкурсе Міс Сьвету.

Менавіта з 2004 году галаўны ўбор першай прыгажуні краіны стаў пераходзячым, да гэтага пераможца пакідала яго сабе. 

## Вонкавыя спасылкі
* Старонка конкурсу на сайце Нацыянальнай дзяржаўнай тэлерадыёкампаніі Рэспублікі Беларусь
* Фота і кароткія зьвесткі аб фіналістках

Катэгорыя:Міс Беларусь
Катэгорыя:2004 год у Беларусі
Горацкі інтэрстадыял

**Горацкі інтэрстадыял** (ад назвы места Горак у Магілёўскай вобласьці) — міжстадыяльны час невялікага пацяпленьня клімату і значнага скарачэньня плошчы ледавікоў паміж дзьвюма стадыямі на працягу сожаўскага зьледзяненьня ў антрапагенным пэрыядзе.

Падзяляе максымальную (слаўгарадзкую) і постмаксымальную (магілёўскую) стадыі сожаўскага зьледзяненьня. Адбыўся ў інтэрвале 120—110 тыс. рокаў таму. Магутнасьць адкладаў горацкага інтэрстадыяла 2—5 м, у асобных выпадках 20—25 м. Найчасьцей трапляюцца азёрныя і азёрна-алювіяльныя ўтварэньні, складзеныя з супескаў, суглінкаў, дробна- і тонказярністых пяскоў, радзей балотныя адклады (торф, гіціі). У час Горацкага інтэрстадыяла на тэрыторыі Беларусі аднавілася лясная расьліннасьць.

## Крыніцы

## Літаратура
* 

Катэгорыя:Рэльеф Беларусі
Дабранка

**Дабра́нка** — рака ў Горацкім раёне Магілёўскай вобласьці, правы прыток ракі Галышы (басэйн Дняпра). Даўжыня 12 км. Плошча водазбору 72 км².

Пачынаецца каля вёскі Машкова, вусьце — каля вёскі Добрая.

## Крыніцы

## Літаратура
*  С. 137

Катэгорыя:Басэйн Дняпра
Катэгорыя:Рэкі Горацкага раёну
Кулажанка

**Кула́жанка** — рака ў Горацкім раёне Магілёўскай вобласьці, правы прыток ракі Палны (басэйн Дняпра). Даўжыня 11 км. Плошча водазбору 24 км². Пачынаецца каля вёскі Лысая Слабада, вусьце на заходняй ускраіне вёскі Пална. Рэчышча каналізаванае на працягу 3,5 км.

## Літаратура
*  С. 210

Катэгорыя:Басэйн Дняпра
Катэгорыя:Рэкі Горацкага раёну
Міс Беларусь-2006

Фінал конкурсу Міс Беларусь у 2006 годзе праходзіў 2 чэрвеня ў Палацы Рэспублікі. Сам конкурс праходзіў у некалькі этапаў — абласныя адборачныя туры, рэспубліканскі адборачны тур і рэспубліканскі фінал. У конкурсе прынялі ўдзел больш 330 дзяўчын са ўсёй Беларусі, у фінал вышлі 24 прэтэндэнткі.

У фінале конкурсу дзяўчыны зьдзяйсьняюць 3 выхаду на сцэну — у нацыянальнай вопратцы, купальніку і вячэрнім уборы, акрамя таго ацэньваюцца адказы на пытаньні журы.

## Пераможцы
Пераможцам конкурсу і ўладальнікам тытула «Міс Беларусь-2006» стала Кацярына Ліцьвінава з Магілёва.

* «I Віцэ-Міс Беларусі-2006» — Юлія Сіндзеева, Мар'іна Горка (атрымала права прадстаўляць краіну на міжнародным конкурсе «Міс Эўропа-2006»)
* «II Віцэ-Міс Беларусь-2006» — Алена Седзяк, Ліда
* «Міс гледачовых сымпатый-2006» — Алена Седзяк, Ліда (па выніках інтэрактыўнага галасаваньня тэлегледачоў)
* «Міс фота-2006» — Вольга Богатырэвіч, Пінск (па рашэньні журы)
* «Міс зачараваньне-2006» — Натальля Ягорава, Віцебск
* «Міс прэса-2006» — Васіліна Калугіна, Менск (па выніках галасаваньня журналістаў, асьвятлялых конкурс)
* «Міс сяброўства-2006» — Алена Малахава, Віцебск (па выніках галасаваньня фіналістак)

## Галоўны прыз
Галоўным прызам зьяўляецца карона, вырабленая з выкарыстаньнем 100 грамаў белага золату 585-й пробы і каля паўтысячы каштоўных і напаўкаштоўных камянёў. Акрамя таго пераможцам уручаюцца грашовыя прызы, а Міс Беларусь атрымала права прадстаўляць краіну на міжнародных конкурсах прыгажосьці, у тым ліку на конкурсе Міс Сьвету.

## Арганізатары
Арганізатарамі конкурсу выступілі Міністэрства культуры, Міністэрства адукацыі, Міністэрства інфармацыі, Нацыянальная дзяржаўная тэлерадыёкампанія Рэспублікі Беларусь, Нацыянальная школа прыгажосьці, Беларускі рэспубліканскі саюз моладзі пры садзейнічаньні адмысловага фонду прэзыдэнта па падтрымцы таленавітай моладзі.

## Вонкавыя спасылкі
* Старонка конкурсу на сайце Нацыянальнай дзяржаўнай тэлерадыёкампаніі Рэспублікі Беларусь
* Інтэрв'ю і кароткія зьвесткі аб фіналістках

Катэгорыя:Міс Беларусь
2006
Катэгорыя:2006 год у Беларусі
Лімна

**Лі́мна** — рака ў Аршанскім раёне Віцебскай вобласьці і Горацкім раёне Магілёўскай вобласьці, правы прыток ракі Басі (басэйн Дняпра). Даўжыня 14 км. Плошча водазбору 62 км². Пачынаецца ў Аршанскім раёне, вусьце — каля вёскі Бася Горацкага раёну. Рэчышча каналізаванае.

## Літаратура
*  С. 220
*  С. 151, 198

Катэгорыя:Басэйн Дняпра
Катэгорыя:Рэкі Аршанскага раёну
Катэгорыя:Рэкі Горацкага раёну
Мярэя

**Мярэ́я** — рака ў Беларусі, левы прыток ракі Дняпра. Цячэ ў Горацкім раёне Магілёўскай вобласьці і Дубровенскім раёне Віцебскай вобласьці, на граніцы з Смаленскай вобласьцю Расеі. Даўжыня 56 км. Плошча водазбору 694 км².

На рацэ стаяць гістарычныя мястэчкі Раманаў і Ляды.

## Агульныя зьвесткі
Пачынаецца каля вёскі Старасельля Горацкага раёну, вусьце ў Дубровенскім раёне каля вёскі Александрыі. Даліна трапэцападобная. Абалона двухбаковая, рэчышча зьвілістае, шырыня ракі ў межань 3—6 м. На рацэ каля вёскі Раманава вадасховішча.

Пачынаючы ад вёскі Баева да самага вусьця, ракой Мярэяй праходзіць дзяржаўная граніца Беларусі з Расеяй.

## Крыніцы

## Літаратура
* Мярэя //  С. 259.
* Мярэя //  — С. 429.
* 
*  

## Вонкавыя спасылкі
* Дубровенскі раён. Мапа-схема

Катэгорыя:Прытокі Дняпра
Катэгорыя:Рэкі Горацкага раёну
Катэгорыя:Рэкі Дубровенскага раёну
Парасіца

**Парасі́ца** — рака ў Горацкім раёне Магілёўскай вобласьці, левы прыток ракі Проні (басэйн Дняпра). Даўжыня 26 км. Плошча водазбору 112 км².

Пачынаецца на схілах Смаленскага ўзвышша за 1,5 км ад вёскі Куртасы, вусьце ў межах места Горкі. На паўночнай ускраіне Горак плаціна і сажалка.

## Крыніцы

## Літаратура
*  С. 284

Катэгорыя:Басэйн Дняпра
Катэгорыя:Рэкі Горацкага раёну
Пнёўка

**Пнёўка** — рака ў Дубровенскім раёне Віцебскай вобласьці і Горацкім раёне Магілёўскай вобласьці, левы прыток ракі Проні (басэйн Дняпра). Даўжыня 10 км. Плошча водазбору 36 км². Пачынаецца за 1 км на поўдзень ад вёскі Пнявічы Дубровенскага раёну, цячэ па Смаленскім узвышшы, вусьце за 1 км ад вёскі Шарыпы.

## Літаратура
*  С. 293

Катэгорыя:Басэйн Дняпра
Катэгорыя:Рэкі Дубровенскага раёну
Катэгорыя:Рэкі Горацкага раёну
Міс Беларусь-2008

Фінал **VI Нацыянальнага конкурсу прыгажосьці [[Міс Беларусь]]** у 2008 годзе праходзіў 2 траўня ў Палацы спорту. Сам конкурс праходзіў у некалькі этапаў — абласныя адборачныя туры, рэспубліканскі адборачны тур і рэспубліканскі фінал.

З 9 студзеня па 10 лютага ў пятнаццаці гарадах Беларусі мінулі кастынгі конкурсу «Міс Беларусь-2008». На кастынгах пабывалі больш за 2 тыс. дзяўчын ва ўзросьце ад 18 да 24 гадоў. Рэкардсмэнам па ліку ўдзельніц адборачнага туру стаў Менск, дзе на кастынг прыйшло больш за 500 удзельніц. На першым рэгіянальным этапе з кожнай вобласьці і гораду Менска журы абрала па 24 дзяўчыны, у другі тур конкурсу, па рашэньні журы, мінулі па 12 дзяўчын з кожнай вобласьці і гораду Менску. Яны і прынялі ўдзел у фінале.

У фінале конкурсу дзяўчыны зьдзяйсьнялі 3 выхады на сцэну — у нацыянальным вопратцы, купальніку і вячэрнім уборы, акрамя таго ацэньваюцца адказы на пытаньні журы.

## Пераможцы
Пераможцай конкурсу і ўладальніцай тытулу «Міс Беларусь — 2008» стала 21-гадовая Вольга Хіжынкова зь Віцебску.

* «I Віцэ-Міс Беларусі-2008» — Любоў Якавіна, 18 гадоў, Менск (прыз — 10 тыс. даляраў)
* «II Віцэ-Міс Беларусь-2008» — Ганна Шаўчэнка, 21 год, Менск (прыз — 5 тыс. даляраў)
* «Міс гледачовых сымпатый-2008» — Яўгенія Русіноўская, 21 год, Горадня (па выніках інтэрактыўнага галасаваньня тэлегледачоў, прыз — 2 тыс. даляраў)
* «Міс фота-2008» — Тацяна Рынейская, 20 гадоў, Менск (па выніках галасаваньня прафэсійных фатографаў і прадстаўнікоў СМІ, прыз — 2 тыс. даляраў)
* «Міс сяброўства-2008» — Алена Гудзь, 18 гадоў, Мар’іна Горка, Менская вобласьць (па выніках галасаваньня фіналістак, прыз — 2 тыс. даляраў)

## Галоўны прыз
Галоўным прызам зьяўляецца карона, вырабленая з выкарыстаньнем 100 грамаў белага золату 585-й пробы і каля паўтысячы каштоўных і напаўкаштоўных камянёў. Акрамя таго пераможцам уручаюцца грашовыя прызы, а Міс Беларусь атрымала права прадстаўляць краіну на міжнародных конкурсах прыгажосьці, у тым ліку на конкурсе Міс Сьвету, і аднапакаёвую кватэру ў сталічным раёне Вясьнянка.

## Арганізатары
Арганізатарамі конкурсу выступілі ЗАТ «Другі нацыянальны тэлеканал» пры ўдзеле Нацыянальнай школы прыгажосьці, студыі моды Сяргея Нагорнага і студыі «Тамара».

## Вонкавыя спасылкі
* Старонка конкурсу на сайце ЗАТ «Другі нацыянальны тэлеканал»

Катэгорыя:Міс Беларусь
Катэгорыя:2008 год у Беларусі
Горацкая марэнавая раўніна

**Горацкая марэнавая раўніна** — пакатаўзгоркаватая раўніна зь нязначнымі хістаньнямі вышынямі і тыповымі плятопадобнымі лёсападобнымі дзялянкамі альбо дробнаўзгоркаватая з паасобнымі пакатымі ўзгоркамі, парэзанымі далінамі рэчак і ручаёў. Аднастайнасьць рэльефу ў асобных месцах парушаеца крэсавымі ўтварэньнямі сожаўскага ледавіка, якія назіраюца ў выглядзе ланцужкоў канцова-марэнавых узгоркаў альбо кароткіх градаў.

Адметнай асаблівасьцю тэрыторыі зьяўляецца шырокае распаўсюджаньне пылаватых лёсападобных пародаў, якія залягаюць на марэнавых супесках і суглінках, водна-ледавіковых пясках, што абумовіла інтэнсіўнае разьвіцьцё лагчынаў, кароткіх, глыбокіх, стромасьценных яроў, прамывінаў, урэзанных на глыбіню 8 — 20 м, а па схілах рачных далінаў — да 20 — 30 м. Уздоўж рачных далінаў цягнуцца зандры — прасторы, складзеныя прадуктамі перамываньня і пераадкладаньня талымі ледавіковымі водамі марэны-пяскі з хвалістай альбо зьлёгку ўзгорыстай паверхняй.

## Літаратура
* Копытин В. Ф. Археологические памятники Дрибинского района Могилевской области. — Могилев, 1994. — С. 9-14

Катэгорыя:Раўніны Беларусі
Радзебка

**Ра́дзебка**, **Радо́мльва** — рака ў Дрыбінскім раёне Магілёўскай вобласьці, левы прыток ракі Проні (басэйн Дняпра). Даўжыня 9,6 км. Пачынаецца на ўсходняй ускраіне вёскі Пакуцьце, вусьце ў межах мястэчка Дрыбін. Рэчышча на працягу 2,5 км. (ад сажалкі на ўсходняй ускраіне Дрыбіна да вусьця) каналізаванае.

## Літаратура
*  С. 305

Катэгорыя:Басэйн Дняпра
Катэгорыя:Рэкі Дрыбінскага раёну
Жукаўка (рака)

**Жу́каўка** — рака ў Касьцюковіцкім раёне Магілёўскай вобласьці, найвялікшы прыток ракі Грэблі (басэйн Дняпра). Вусьце за 1,5 км на паўднёвы захад ад вёскі Бялынкавічы. Рэчышча на працягу 6 км каналізаванае (ад вёскі Гаўрыленка да вёскі Баронькі).

## Літаратура
* 

Катэгорыя:Басэйн Дняпра
Катэгорыя:Рэкі Касьцюковіцкага раёну
Машоўка

**Машо́ўка**, **Ме́шаўка** — рака ў Касьцюковіцкім раёне Магілёўскай вобласьці, левы прыток ракі Беседзі (басэйн Дняпра). Даўжыня 20 км. Плошча вадазбору 132 км².

Пачынаецца на паўднёвай ускраіне вёскі Раек, вусьце за 1 км на поўнач ад вёскі Зацішша.

## Крыніцы

## Літаратура
*  С. 244

Катэгорыя:Басэйн Дняпра
Катэгорыя:Рэкі Касьцюковіцкага раёну
Чарнавутка

**Чарнаву́тка** — рака ў Касьцюковіцкім раёне Магілёўскай вобласьці, правы прыток ракі Чарняўкі (басэйн Дняпра). Даўжыня 8,8 км.

Пачынаецца за 0,5 км ад вёскі Рвенск, вусьце ў вёсцы Саматэвічы.

## Крыніцы

## Літаратура
*  С. 391
* 

Катэгорыя:Басэйн Дняпра
Катэгорыя:Рэкі Касьцюковіцкага раёну
Чарняўка (прыток Бесядзі)

**Чарня́ўка** — рака ў Беларусі, правы прыток ракі Беседзі (басэйн Дняпра). Цячэ ў Касьцюковіцкім раёне Магілёўскай вобласьці. Даўжыня 17 км.

Асноўны прыток — рака Чарнавутка. На рацэ стаіць гістарычнае мястэчка Саматэвічы.

Пачынаецца за 2 км на ўсход вёскі Рвенску, вусьце за 0,5 км на паўднёвы ўсход ад вёскі Кісялёўкі.

## Крыніцы

## Літаратура
*  С. 394.
* 

Катэгорыя:Басэйн Дняпра
Катэгорыя:Рэкі Касьцюковіцкага раёну
Гарадзечанка

**Гарадзе́чанка** — рака ў Клічаўскім раёне Магілёўскай вобласьці, правы прыток ракі Нясеты (басэйн Дняпра). Даўжыня 15 км. Плошча водазбору 65 км². Сярэдні нахіл воднай паверхні 11‰.

Цячэ ў межах Цэнтральнабярэзінскай раўніны. Пад лесам 21%. На ўсім працягу каналізаваная.

## Літаратура
*  С. 122
* 

Катэгорыя:Басэйн Дняпра
Катэгорыя:Рэкі Клічаўскага раёну
Кострычка

**Ко́стрычка**, **Ка́стрычка** — рака ў Клічаўскім і Качэрыцкім раёнах Магілёўскай вобласьці, левы прыток ракі Ольсы (басэйн Дняпра). Даўжыня 16 км. Плошча водазбору 52 км². Сярэдні нахіл воднай паверхні 1,7‰. Цячэ ў межах Цэнтральнабярэзінскай раўніны. Пад лесам 31%. На ўсім працягу каналізаваная.

## Літаратура
*  С. 202

Катэгорыя:Басэйн Дняпра
Катэгорыя:Рэкі Клічаўскага раёну
Катэгорыя:Рэкі Качэрыцкага раёну
Перасопенка

**Перасо́пенка**, **Перасо́пня** — рака ў Клічаўскім раёне Магілёўскай вобласьці, правы прыток ракі Сушы (басэйн Дняпра). Даўжыня 18 км. Сярэдні нахіл воднай паверхні 0,9 ‰. Рэчышча на ўсім працягу каналізаванае.

## Літаратура
*  С. 286—287

Катэгорыя:Басэйн Дняпра
Катэгорыя:Рэкі Клічаўскага раёну
Сушанка

**Суша́нка** — рака ў Клічаўскім раёне Магілёўскай вобласьці, левы прыток ракі Ольсы (басэйн Дняпра). Даўжыня 20 км. Сярэдні нахіл воднай паверхні 0,9 ‰. Пачынаецца за 4 км на поўнач ад вёскі Развадава.

## Літаратура
*  С. 356

Катэгорыя:Басэйн Дняпра
Катэгорыя:Рэкі Клічаўскага раёну
Турчанка (рака)

**Турча́нка** — рака ў Клічаўскім раёне Магілёўскай вобласьці, левы прыток ракі Нясеты (басэйн Дняпра). Даўжыня 12 км. Сярэдні нахіл воднай паверхні 1,3 ‰. Пачынаеца на захадзе ад вёскі Слабодка. На ўсім працягу каналізаваная.

## Літаратура
*  С. 369—370

Катэгорыя:Басэйн Дняпра
Катэгорыя:Рэкі Клічаўскага раёну
Жавуніца

**Жавуні́ца**, **Жаўніца**, **Сто́шына** — рака ў Краснапольскім і Кармянскім раёнах Магілёўскай вобласьці, левы прыток ракі Сожу (басэйн Дняпра). Даўжыня 17 км.

## Літаратура
*  С. 163
* 

Катэгорыя:Басэйн Дняпра
Катэгорыя:Рэкі Краснапольскага раёну
Катэгорыя:Рэкі Кармянскага раёну
Кляпінка

**Кля́пінка**, **Будзянка** — рака ў Краснапольскім раёне Магілёўскай вобласьці і Кармянскім раёне Гомельскай вобласьці, левы прыток ракі Сожу (басэйн Дняпра). Даўжыня 23 км. Пачынаецца каля вёскі Беразякі 2.

## Літаратура
*  С. 200

Катэгорыя:Басэйн Дняпра
Катэгорыя:Рэкі Краснапольскага раёну
Катэгорыя:Рэкі Кармянскага раёну
Расамаха

**Расама́ха** — рака ў Краснапольскім раёне Магілёўскай вобласьці, левы прыток ракі Сянны (басэйн Дняпра). Даўжыня 10 км. Пачынаецца каля вёскі Мануйлы.

## Літаратура
*  С. 307

Катэгорыя:Басэйн Дняпра
Катэгорыя:Рэкі Краснапольскага раёну
Сененка

**Сененка** — рака ў Клімавіцкім і Краснапольскім раёнах Магілёўскай вобласьці, левы прыток ракі Сянны (басэйн Дняпра). Даўжыня 10 км. Пачынаецца каля вёскі Канчары Клімавіцкага раёну.

## Літаратура
* Энцыклапедыя прыроды Беларусі. У 5 т. Т. 1—5. — Мн., 1983

Катэгорыя:Басэйн Дняпра
Катэгорыя:Рэкі Клімавіцкага раёну
Катэгорыя:Рэкі Краснапольскага раёну
Якушоўка (рака)

**Якушо́ўка** — рака ў Краснапольскім раёне Магілёўскай вобласьці, левы прыток ракі Сожу (басэйн Дняпра). Пачынаецца каля вёскі Малы Восаў. На правым беразе каля вёскі Дарагатынь археалягічны помнік — курганны могільнік.

## Літаратура
*  С. 412

Катэгорыя:Басэйн Дняпра
Катэгорыя:Рэкі Краснапольскага раёну
Сьпіс авіябазаў Беларусі

**Сьпіс авіябазаў Беларусі** — сьпіс авіяцыйных базаў вайсковага прызначэньня на тэрыторыі Беларусі.

## Берасьцейская вобласьць
* Авіябаза Баранавічы
* Авіябаза Бяроза
* Авіябаза Засімавічы
* Авіябаза Кобрынь

## Віцебская вобласьць
* Авіябаза Баўбасаў (закінутая)
* 

## Гарадзенская вобласьць
* Авіябаза Ліда
* Авіябаза Рось

## Гомельская вобласьць
* Авіябаза Зябраўка

## Магілёўская вобласьць
* Авіябаза Бабруйск
* Авіябаза Быхаў (закінутая)

## Менская вобласьць
* Авіябаза Мачулішчы
* Авіябаза Менск

## Крыніцы і заўвагі

## Вонкавыя спасылкі
* 

Катэгорыя:Узброеныя сілы Беларусі
Катэгорыя:Авіяцыя Беларусі
Сітня (рака)

**Сі́тня** — рака ў Круглянскім раёне Магілёўскай вобласьці, левы прыток ракі Друці (басэйн Дняпра). Даўжыня 8,8 км.

Пачынаецца за 1 км на поўдзень ад вёскі Дубоўка, вусьце ў мястэчку Круглым. Рэчышча ад вёскі Альшанікі 1 да вусьця на працягу 6 км каналізаванае.

## Літаратура
*  С. 335
* Круглянскі раён //  С. 78

Катэгорыя:Басэйн Дняпра
Катэгорыя:Рэкі Круглянскага раёну
Чыгірынка (рака)

**Чыгіры́нка** — рака ў Круглянскім раёне Магілёўскай вобласьці, левы прыток ракі Друці (басэйн Дняпра). Даўжыня 8 км.

Пачынаецца на паўночнай ускраіне вёскі Старкі Круглянскага раёну, вусьце на заходняй ускраіне вёскі Бор Бялыніцкага раёну. Рэчышча ад вёскі Чыгіры да вусьця, на працягу 3 км, каналізаванае.

## Літаратура
*  С. 401
* Круглянскі раён //  С. 78

Катэгорыя:Басэйн Дняпра
Катэгорыя:Рэкі Круглянскага раёну
Каўпіта (рака)

**Каўпі́та**, **канал Бярля́нка** — рака ў Беларусі, правы прыток ракі Беседзі (басэйн Дняпра). Цячэ ў Краснапольскім раёне Магілёўскай вобласьці і Чачэрскім раёне Гомельскай вобласьці. Даўжыня 23 км.

Пачынаецца каля вёскі Грознага. На левым беразе ракі каля вёскі Мхінічаў археалягічны помнік — курган.

## Крыніцы

## Літаратура
* 
* 

Катэгорыя:Басэйн Дняпра
Катэгорыя:Рэкі Краснапольскага раёну
Катэгорыя:Рэкі Чачэрскага раёну
Струшня

**Струшня** — рака ў Магілёўскім раёне Беларусі, прыток ракі Дубравенкі (басэйн Дняпра). Пачынаецца дзьвюма вытокамі ў раёне станцыі Магілёў ІІ зь невялікіх лагчынаў. У межах места даліна ракі мае стромкія схілы і шырыню рэчышча 5—7 м.
 
## Літаратура
* Сидоренко, Б. Триста лет тому назад Дубровенка была судоходной и в ней жили раки / Б.Сидоренко // Мог.правда. - 1999. - 7 авг. - С. 3
* Дубровенка // Могилёв : Энцикл. справ. - Мн., 1990. - С. 161

Катэгорыя:Басэйн Дняпра
Катэгорыя:Рэкі Магілёўскага раёну
Ласінка

**Ласі́нка** — рака ў Краснапольскім раёне Магілёўскай вобласьці Беларусі і Бранскай вобласьці Расеі, правы прыток ракі Дарагоўшы (басэйн Дняпра). Даўжыня 13 км. 

## Літаратура
*  С. 214

Катэгорыя:Басэйн Дняпра
Катэгорыя:Рэкі Краснапольскага раёну
Катэгорыя:Рэкі Расеі
Худабычка

**Худабы́чка** — рака ў Крычаўскім раёне Магілёўскай вобласьці, левы прыток ракі Сожу (басэйн Дняпра). Даўжыня 15 км. Плошча вадазбору 64 км². Сярэдні нахіл воднай паверхні 1,6 ‰.

Прыток — рака Каранец.

Пачынаецца каля вёскі Красная Буда. Цячэ ў межах Аршанска-Магілёўскай раўніны, пад лесам 22 %. Рэчышча ў нізкай плыні каналізаванае.

## Літаратура
*  С. 384
*  С. 162, 373, 486

Катэгорыя:Басэйн Дняпра
Катэгорыя:Рэкі Крычаўскага раёну
Дзягавіцкая

**Дзягавіцкая** — рака ў Крычаўскім раёне Магілёўскай вобласьці, прыток ракі Сожу (басэйн Дняпра). Даўжыня 1,7 км. Рэчышча прыроднае. Месца адпачынку крычаўлян.

## Крыніцы

Катэгорыя:Басэйн Дняпра
Катэгорыя:Рэкі Крычаўскага раёну
Любавічка

**Любавічка** — рака ў Крычаўскім раёне Магілёўскай вобласьці, прыток ракі Воўчасу (басэйн Дняпра). Даўжыня 4 км. Рэчышча прыроднае. Прыток ракі — ручай (вёска Горкі) працялегласьцю 2 км.

## Вонкавыя спасылкі
* Рэкі Крычаўшчыны

Катэгорыя:Басэйн Дняпра
Катэгорыя:Рэкі Крычаўскага раёну
Прудовая

**Прудо́вая** — рака ў Крычаўскім раёне Магілёўскай вобласьці, прыток ракі Асьцёру (басэйн Дняпра). Даўжыня 3 км. Рэчышча прыроднае. Прыток — ручай працягласьцю 2,5 км.

## Крыніцы

Катэгорыя:Басэйн Дняпра
Катэгорыя:Рэкі Крычаўскага раёну
Рышта

**Ры́шта** — ручай у Крычаўскім раёне Магілёўскай вобласьці, прыток ракі Бялянкі (басэйн Дняпра). Даўжыня 7,5 км. На працягу 4,1 км рэчышча выраўненае, астатняе — прыроднае.

Пачынаецца за 1,3 км на паўднёвы захад ад вёскі Бродак, вусьце за 0,8 км на ўсход ад вёскі Нізкі.

## Літаратура
*  С. 316

Катэгорыя:Басэйн Дняпра
Катэгорыя:Рэкі Крычаўскага раёну
Яленка

**Яле́нка** — рака ў Крычаўскім і Чэрыкаўскім раёнах Магілёўскай вобласьці, прыток ракі Волчасу (басэйн Дняпра). Даўжыня 15 км. Рэчышча выраўненае.

## Літаратура
*  С. 412

Катэгорыя:Басэйн Дняпра
Катэгорыя:Рэкі Крычаўскага раёну
Катэгорыя:Рэкі Чэрыкаўскага раёну
Магілянская града

**Магілянская града** — града ў Гарадзенскай вобласьці Беларусі, частка Гарадзенскага ўзвышша.

Узвышша багатае пяском і жвірам, на базе якіх працуе Індурскі кар’ер. Тут захаваліся камы, озы і паліганальныя жылы. Самы высокі пункт Бераставіцкага раёну ўяўляе сабой камавы ўзгорак. Ён знаходзіцца ў лесе (2 км ад вёскі Канюхі). Ягоная абсалютная вышыня 212 м, адносная — 20 м, даўжыня акружнасьці падэшвы 100 м. На вяршыні ляжыць вялізны валун. Яго даўжыня 5 м, вышыня над паверхняй зямлі 2 м. Па складу ён уяўляе сабой вельмі рэдкі для Беларусі мінэрал — паліміктавы кангламэрат. Валун мае глыбокія трэшчыны — сьляды выветрываньня. Раён озаў знаходзіцца бліжэй да Луцкаўлянаў у лесе каля лецішча. Выцягнутыя озы з захаду на ўсход. Паліганальныя жылы можна назіраць у Індурскім кар’еры. Яны ўяўляюць сабой вялізныя гліняныя калёны, раскіданыя па кар’еру, сярод пяску і жвіру. Яны маюць вышыню 5 — 10 м, дыямэтар — 5 м.

## Крыніцы
* Паміж Луцкаўлянамі і Гудзевічамі

Катэгорыя:Рэльеф Беларусі
Петкуны (возера)

**Петкуны** — возера ў Мёрскім раёне Віцебскай вобласьці. Знаходзіцца за 17 км на захад ад Мёраў Належыць да групы Абстэрнаўскіх азёр.

Плошча возера складае 0,12 км², найбольшая глыбіня — 6,1 м. Шырыня возера складае 0,55 км, даўшыня — 0,31 км. Возера мае плошчу 0,12 км². Аб’ём вады ў Петкунах складае 0,31 млн м³.

Катэгорыя:Абстэрнаўскія азёры
Катэгорыя:Азёры Мёрскага раёну
Чэрас

**Чэрас** — возера ў Мёрскім раёне Віцебскай вобласьці. Знаходзіцца за 6 км на паўночны ўсход ад Мёраў, каля вёскі Сушкі. Належыць да групы Абстэрнаўскіх азёраў.

Возера знаходзіцца ў басэйне ракі Мёрыца. Плошча Чэрасу складае 0,99 км². Найбольшая глыбіня возера — 12,8 м. Даўжыня возера — 3,29 км, найбольшая шырыня — 0,53 км. Даўжыня берагавой лініі — 7,74 км. Аб’ём вады ў возеры складае 6 млн м³, плошча вадазбору возера — 7 км².

Схілы катлавіны возера маюць вышыню 2—4 м, разараныя, у пэўных месцах пакрытыя хмызьняком.

Берагі возера пяшчаныя, месцамі знаходзяцца пад валунамі.

Вадаём зарастае прыбярэжнай расьліннасьцю да глыбіні 1,5 м.

Возера злучанае пратокай з Грэцкім возерам. Па берагах Чэрас мае некалькі крыніц.

## Літаратура
* 

Катэгорыя:Абстэрнаўскія азёры
Катэгорыя:Азёры Мёрскага раёну
Deadmau5

**Deadmau5** ( (мёртвы шчур), ). Сапраўднае імя Джаэль Цымерман (Joel Zimmerman), нарадзіўся у горадзе Ніягара Фолз (правінцыя Антарыё, Канада). Канадзкі прагрэсіў-гаўс прадусэр і дыджэй. Трэкі «*Arguru*» і «*Not Exactly*» адныя з самых вядомых з усяго створанага аўтарам. Яны ўвайшлі ў такія кампіляцыі, як *In Search of Sunrise 6: Ibiza* і MixMag’s «Tech-Trance-Electro-Madness», зміксаваная самім Дэдмаўс, а таксама ў радыёшоў *Armin van Buuren’s A State of Trance*. Дэдмаўс працаваў у зьвязку зь іншымі дыджэямі і прадусарамі, напрыклад са Стывам Дудам (Steve Duda) пад псэўданімам *BSOD*. Ягоны дэбютны альбом, *Random Album Title* быў выпушчаны ў электроным выглядзе ў верасьні 2008 году на лэйбле Ultra Records у ЗША й Ministry of Sound у Велікабрытаніі ды Эўропе.

## Гісторыя
Псэўданім Deadmau5 (мёртвы шчур) зьявіўся ў Джаэля ў 2005 годзе апасля таго, як адна з гэтых істот трапіла ў ягоны кампутар ды здохла там. Праз месяц Джаэль занепакоіўся, бо ад кампутара было моцна патыхала тухляцьцём. Далейшы лёс шчура невядомы.

Першы альбом «Get Scraped» выйшаў у 2006 годзе. У 2008 Дэдмаўс быў абьвешчаны Прадусарам году. Ён таксама стаўся лідэрам па продажы на музычным партале . Толькі на гэтым партале яго запісы *Not exactly* і *Faxing Berlin* разышліся агульным накладам больш за 30 тысяч копіяў.

На цырымоніі  Дэдмаўс прэтэндаваў адразу на дзьве ўзнагароды ў катэгорыі : за кампазыцыю «After Hours» (у супрацоўніцтве з Melleny Brown) ды за трэк «All You Ever Want» (з Billy Newton-Davies). Апошні трэк і быў прызнаны найлепшым танцавальным запісам 2008 году.

Deadmau5 дабіўся вялікага посьпеху ў ЗША, выпусьціўшы кампазыцыю «Move for Me» ў супрацоўніцтве з Kaskade. Кампазыцыя заняла першае месца ў гіт-парадзе танцавальных трэкаў Billboard’s Hot Dance Airplay Chart і атрымала намінацыю на ўзнагароду Juno як лепшы танцавальны запіс году.

У 2012 годзе намінаваўся на прэмію «Грэмі» за рэмікс песьні «Rope» гурту Foo Fighters.

## Дыскаграфія
Студыйныя альбомы
* Get Scraped (2006)
* Vexillology (2006)
* Random Album Title (2008)
* For Lack of a Better Name (2009)
* 4x4=12 (2010)

## Крыніцы

Катэгорыя:Канадзкія музыкі
Аколіца

Слова **аколіца** мае некалькі значэньняў:

* Аколіца — тып сельскага пасяленьня
* Аколіца — рака ў Крычаўскім раёне Магілёўскай вобласьці

## Населеныя пункты
* Аколіца — вёска ў Браслаўскім раёне Віцебскае вобласьці
* Аколіца — вёска ў Карэліцкім раёне Гарадзенскае вобласьці
* Аколіца — пасёлак у Рэчыцкім раёне Гомельскае вобласьці
* Аколіца — вёска ў Менскім раёне Менскае вобласьці
* Аколіца — вёска ў Бабруйскім раёне Магілёўскае вобласьці
* Аколіца Баранавічы — вёска ў Івейскім раёне Гарадзенскае вобласьці
* Аколіца Лепі — вёска ў Воранаўскім раёне Гарадзенскае вобласьці
Асінаўка (возера)

**Асі́наўка** — возера ў Мёрскім раёне Віцебскай вобласьці. Знаходзіцца за 1 км на паўднёвы захад ад Мёраў Належыць да групы Абстэрнаўскіх азёр.

Возера знаходзіцца ў басэйне ракі Мёрыцы. Плошча Асінаўкі складае 1,16 км². Найбольшая глыбіня возера — 7,5 м. Даўжыня возера — 3,85 км, найбольшая шырыня — 0,52 км. Даўжыня берагавой лініі — 9,74 км. Аб’ём вады ў возеры складае 3,33 млн м³, плошча вадазбору возера — 31,1 км².

Схілы катлавіны возера спадзістыя, на паўднёвым усодзе і паўднёвым захадзе — стромкія. Берагі Асінаўкі ніхкія, знаходзяцца пад хмызьняком, на паўночным усходзе — сплавінныя.

Рэльеф возера неаднастайны: дно з упадзінамі і падняцьцямі. У паўночнай частцы возера знаходзіцца вастраў плошчай 0,008 км².

Мелкаводзьдзе возера пяшчанае, на большых глыбінях дно высланае глеем і сапрапэлем.

Шырыня прыбярэжнай расьліннасьці ўтварае паласу шырынёй у 25 м.

Асінаўка злучанае пратокамі з азёрамі Ворань і Мёрскае.

## Літаратура
*  С. 41—42

Катэгорыя:Абстэрнаўскія азёры
Катэгорыя:Азёры басэйну Дзьвіны
Катэгорыя:Азёры Мёрскага раёну
Сярэднянёманская нізіна

**Сярэдненёманская нізіна** — нізіна ў Гарадзенскай вобласьці Беларусі, частка Нёманскай нізіны. Мяжуе з Гарадзенскім і Ваўкавыскім узвышшамі.

Сярэдненёманская нізіна сфармавана ў час паазерскага зьледзяненьня (95 — 10 тысяч рокаў таму). Паазерскі ледавік замарозіў Балтыйскае мора і ў вусьці Нёмана ўтварылася падпруда, а ва ўсёй Нёманскай нізіне сфармавалася возера. Вада зь яго праз раку Шчара паступала ў Палескую нізіну. Раставаньне ледавіка зьвярнула Нёман у Балтыйскае мора.

Асноўная рака — Сьвіслач (басэйн Нёмана) з прытокамі. У яе даліне ёсьць радовішчы торфу (Алекшыцкае), істужкавых глінаў (Знайдзінскае), прэснаводнага вапняку і ліманіту (Одлаўскае).

## Вонкавыя спасылкі
* Паміж Луцкаўлянамі і Гудзевічамі на Бераставіцкі раённы выканаўчы камітэт

Катэгорыя:Рэльеф Беларусі
Ваколіца (тып паселішча)

**Ваколіца** (**аколіца**) — тып сельскага паселішча, абнесенага агароджаю й разьмешчанага непадалёк ад больш буйной вёскі. У ваколіцах звычайна сялілася шляхта, чым падкрэсьлівалася станавае адрозьненьне.

Ваколіцы ўзьніклі разам з засьценкамі ў выніку валочнай рэформы. Па правядзеньні парцэляцыі вылучаных пад вёскі плошчаў асобныя зямельныя надзелы паміж межамі (сьценкамі) палеткаў пачалі здаваць дробнай шляхце і служыламу люду.

Агульнаславянскі тэрмін «ваколіца» пазначаў навакольле, акругу або агароджу вакол вёскі.

## Крыніцы

## Літаратура
* 
* 

Катэгорыя:Тыпы населеных пунктаў
Фальварак

**Фальва́рак** ( — хутар, фэрма) — невялікае сельскае паселішча ў 1—5 двароў.

Першыя фальваркі на Беларусі ўзьніклі ў канцы ХV — пачатку ХVI стагодзьдзя (паводле іншых зьвестак у другой палове ХVI ст.) Гэта былі адмысловыя фэадальныя гаспадаркі, спэцыялізаваныя выключна на вытворчасьці збожжа на продаж. Маёнткі здаваліся арандатарам, якія абавязваліся плаціць пэўны падатак.

Але ўжо ў ХVI ст. у інвэнтарох фальваркі часьцей згадваюцца як дробныя ўладаньні (вотчына) дробных абшарнікаў, атрыманыя шляхам выкупу апошніх у лятыфундыстаў. Паводле характару і структуры забудовы фальваркі адпавядалі абшарніцкім маёнткам ці заможным шляхецкім засьценкам. Да сярэдзіны ХVIII ст. іх колькасьць на тэрыторыі Беларусі значна павялічылася. Фальварак стаў асноўным тыпам уладаньня абшарнікаў «сярэдняй рукі». Тэрмін перайшоў і на арэндныя ўладаньні: маёнткі лясьнічых, арандатараў мануфактураў, карчмароў і г. д. У ХIХ—ХХ стагодзьдзях фальваркам часам называлі вёску на зямлі арандатара. У Заходняй Беларусі фальваркі як тып паселішча праіснавалі да канца 30-х гадоў ХХ стагодзьдзя.

## Крыніцы

## Літаратура
* Сабаленка, Э.Р., Гуркоў, У.С., Іваноў, У.М., Супрун, Дз.Д. Беларускае народнае жыллё. Мн., 1973.
* Беларусы: У 8 т. Т.2. Дойлідства/ А. І. Лакотка; Ін-т мастацтвазнаўства, этнаграфіі і фальклору; Рэдкал.: В. К. Бандарчык, М. Ф. Піліпенка, А. І. Лакотка. — Мн.: Тэхналогія, 1997. — 391 с.: іл. ISBN 985-6234-28-X

Катэгорыя:Тыпы населеных пунктаў
Грэцкае возера (Віцебская вобласьць)

**Грэцкае возера** — возера ў Мёрскім раёне Віцебскай вобласьці. Знаходзіцца за 7 км на поўнач ад Мёраў. Належыць да групы Абстэрнаўскіх азёр.

Возера знаходзіцца ў басэйне ракі Мёрыца. Плошча Грэцкага возера складае 0,77 км². Найбольшая глыбіня возера — 6,5 м. Даўжыня возера — 4,63 км, найбольшая шырыня — 0,24 км. Аб’ём вады ў возеры складае 1,67 млн м³.

Грэцкае возера злучанае пратокай з возерам Чэрас.

Катэгорыя:Абстэрнаўскія азёры
Катэгорыя:Азёры Мёрскага раёну
Язэп Малецкі

**Язэ́п Мале́цкі** (12 студзеня 1906 в. Якужы, Мёрскі раён — 1982, Аўстралія) — беларускі грамадзка-палітычны дзяяч, рэдактар і выдавец, доктар мэдыцыны.

## Біяграфія
Скончыў гімназію імя Стэфана Баторыя ў Друі, потым Віленскі ўнівэрсытэт (мэдычны факультэт). Працаваў лекарам з 1935 году, спэцыялізаваўся на акушэрстве і гінэкалёгіі ў Варшаве.

З студэнцкіх гадоў браў удзел у беларускім культурным і нацыянальным руху. Рэдактар і выдавец беларускіх газэт, каляндароў, сябра Віленскага беларускага нацыянальнага камітэту. У часе Другой сусьветнай вайны вярнуўся ў Вільню. Намесьнік Беларускага нацыянальнага камітэту ў 1941 годзе. Ад перасьледу летувісаў зьехаў ў Горадню, з восені 1942 году ў Баранавічах. Працаваў лекарам у баранавіцкіх больніцах, разам зь іншымі беларускімі дактарамі-патрыётамі Анатолем Бярозкам, Усеваладам Каралём, Наўмікам. Кіраўнік мэдычнай школы ў Баранавічах. Пазьней у 1944 годзе намесьнік прэзыдэнта БЦР на Вялейскую акругу. У 1944 годзе, апасаючыся савецкага перасьледу, зьехаў у Нямеччыну, потым у Аўстралію.

У Нямеччыне стаў ініцыятарам і галоўным арганізатарам «Аб’яднаньня беларускіх лекараў на чужыне», рэдагаваў часопіс «Мэдычная думка».

Атрымаў доктара мэдыцыны ў 1955 годзе ў Сыднэі.

У Аўстраліі быў сябрам першай управы Беларускага аб’яднаньня ў штаце Новы Паўднёвы Ўэйлз, дапамагаў у выданьні месячніка «Новае жыцьцё ў Сыднэі». Узначальваў фэдэральную раду беларускіх арганізацыяў Аўстраліі. Быў прадстаўніком Рады БНР у Сыднэі. Дапамагаў грашова як арганізацыям Аўстраліі, так і музэю й бібліятэцы ў Лёндане, і Беларускаму Інстытуту Навукі й Мастацтва.

Выдаў кнігу ўспамінаў «Пад знакам Пагоні» (1976). Друкаваў успаміны, мэдычныя публіцыстычныя артыкулы.

## Літва і ліцьвіны

У кнізе «Пад знакам Пагоні» падкрэсьліваў: «*назоў «[[Беларусы|Беларус]]» даволі новы, замацаваўся толькі пад [[Расейская акупацыя Беларусі|расейскім панаваньнем]]. Калісьці ўсе тут называліся «[[Ліцьвіны|Ліцьвінамі]]». Сяньня «Літвой» сталі называць правінцыю, што называлася [[Жамойць|Жмудзяй, Самагітыяй]]*».

## Творы
* «Пад знакам Пагоні» — успаміны, 1976, выдавецтва «Пагоня», Таронта

## Крыніцы

## Літаратура
* Малецкі Язэп // Памяць : гісторыка-дакументальная хроніка Міёрскага раёна / рэдкал. Г. М. Маняк [і інш.]. — Мн., 1988. — С. 531.

Катэгорыя:Нарадзіліся 12 студзеня
Катэгорыя:Нарадзіліся ў 1906 годзе
Катэгорыя:Памерлі ў 1982 годзе
Катэгорыя:Асобы Баранавічаў
Катэгорыя:Беларускія лекары
Катэгорыя:Беларусы ў Нямеччыне
Катэгорыя:Беларусы ў Аўстраліі
Катэгорыя:Памерлі ў Аўстраліі
Катэгорыя:Сябры Беларускай цэнтральнай рады